શાહજહાંને તો ઔરંગઝેબ દીઠો પણ ગમતો ન હતો. તે ઔરંગઝેબને "પાખંડી" કહેતો હતો. તેનો બદલો લેવા તેણે સગી માનાં ત્રણ સંતાનો અનુક્રમે દારા, સુઝા અને મુરાદ સાથે વેર બાંધ્યું. પિતા શાહજહાંને જીવનનાં અંતિમ આઠ વર્ષ સુધી આગ્રાના કિલ્લામાં કેદ કર્યો. ૩૧ જાન્યુઆરી ૧૬૬૬ના રોજ શાહજહાંનું અવસાન થયું ત્યારે ઔરંગઝેબે તેની અંતિમયાત્રા શાહી ઢબે કાઢવાના બદલે નોકરો અને હિજડાઓ દ્વારા કઢાવી તેને મુમતાઝ મહલની કબર તાજમહલ પાસે દફનાવી દીધો. તે પછી સત્તાપ્રાપ્તિ માટે સૂફી સંત જેવા દારા શિકોહ અને બાકીના ભાઈઓ પર અત્યાચાર ગુજારવામાં કોઈ કસર છોડી નહીં. સત્તાની લ્હાયમાં સગા ભાઈ મુરાદનું ખૂન પણ કરાવ્યું હતું.